Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: a 2/2002. (I. 18) FVM—KöM együttes rendelethez
Paragraph Index: 476

9. A rendelet hatálya alá tartozó termékeket csak megfelelõen csomagolva, a tartalom esetleges keveredését kizárva, az exportõr és az adott tétel — tanúsítvány szerinti — azonosítását szolgáló jelöléssel ellátva kell importálni. A rendelet hatálya alá tartozó termékek esetében a feladó köteles ellenõrizni a csomagok és a konténerek lezárását és az egyes tételek azonosságát, hogy megfelelnek-e az 5. számú melléklet szerinti tanúsítványban vagy azzal egyenértékû bizonyítványokban foglaltaknak, valamint össze kell vetni a címke és az árukísérõ bizonylatok adatai tartalmát. Az ellenõrzések eredményét jegyzõkönyvben rögzíteni kell. Ha az ellenõrzés során problémák merülnek fel a behozott termék eredetét illetõen, vagyis azt nem a rendelet elõírásainak megfelelõ exportálótól hozták be, és nem elfogadott ellenõrzõ szervezet tanúsítja, akkor a terméket csak a kétségek tisztázása után lehetséges feldolgozni, csomagolni, kiszerelni és forgalomba hozni, kivéve, ha azt ökológiai gazdálkodásra utaló jelölés nélkül hozzák forgalomba.

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes